钦定古今图书集成/理学汇编/学行典/第093卷 > 朱子全书二 > 《答许顺之》
## 钦定古今图书集成/理学汇编/学行典/第093卷 > 朱子全书二 > 《答许顺之》

大抵文义先儒尽之，盖古今人情不相远，文字言语，
只是如此。但有所自得之人，看得这意味不同耳。其
说非能顿异于众，也不可只管立说求奇，恐失正理，
却与流俗诡异之学无以异也。只据他文理，反复翫
味，久之自明，且是胸中开泰，无许多劳攘，此一事已
快活了。